ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม[๑] โดยที่เป็นการสมควรปรับปรุงหลักเกณฑ์และวิธีการจัดเก็บรายได้จากการให้บริการโทรคมนาคมของผู้รับใบอนุญาตเพื่อนำไปใช้ดำเนินการสนับสนุนการจัดให้มีบริการโทรคมนาคมให้เป็นไปด้วยความเหมาะสมและสอดคล้องกับแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมฉบับที่ ๒ (พ.ศ. ๒๕๖๐ - ๒๕๖๔) ซึ่งใช้บังคับตั้งแต่วันที่ ๓๐ พฤษภาคม ๒๕๖๐ เป็นต้นไปอาศัยอำนาจตามความในมาตรา๒๗ (๑๒) (๒๔) และมาตรา ๕๐แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ประกอบกับมาตรา ๑๗ และมาตรา ๑๘แห่งพระราชบัญญัติการประกอบกิจการโทรคมนาคม พ.ศ. ๒๕๔๔ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมไว้ดังต่อไปนี้ข้อ๑ ประกาศนี้ให้ใช้บังคับตั้งแต่วันที่๓๐ พฤษภาคม ๒๕๖๐ เป็นต้นไปข้อ๒ ให้ยกเลิก(๑)ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมลงวันที่ ๒๙ พฤษภาคม ๒๕๕๕(๒)ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(ฉบับที่ ๒) ลงวันที่ ๒๕ ตุลาคม ๒๕๕๖ข้อ๓ ในประกาศนี้ผู้รับใบอนุญาต หมายความว่าผู้ได้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมแต่ไม่หมายความรวมถึง ผู้ได้รับอนุญาต สัมปทานหรือสัญญาให้ประกอบกิจการโทรคมนาคมจากองค์การโทรศัพท์แห่งประเทศไทยการสื่อสารแห่งประเทศไทย หรือหน่วยงานของรัฐแห่งอื่นอยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับผู้รับสัมปทาน หมายความว่า ผู้ได้รับอนุญาต สัมปทานหรือสัญญาให้ประกอบกิจการโทรคมนาคมจากองค์การโทรศัพท์แห่งประเทศไทยการสื่อสารแห่งประเทศไทย หรือหน่วยงานของรัฐแห่งอื่นอยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับรายได้ หมายความว่ารายได้รวมจากการให้บริการโทรคมนาคมทุกประเภทของผู้รับใบอนุญาตรายได้สุทธิ หมายความว่ารายได้รวมหลังหักลดหย่อนค่าใช้จ่ายตามที่ กสทช. กำหนดไว้ในประกาศนี้แผน หมายความว่าแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม ฉบับที่ ๒(พ.ศ. ๒๕๖๐ - ๒๕๖๔)ข้อ๔ ให้ผู้รับใบอนุญาตจัดสรรรายได้เพื่อนำไปใช้ดำเนินการสนับสนุนการจัดให้มีบริการโทรคมนาคมตามแผนในอัตราร้อยละสองจุดห้าต่อปีของรายได้สุทธิโดยให้นำส่งเงินจำนวนดังกล่าวปีละหนึ่งครั้งภายในหนึ่งร้อยห้าสิบวันนับจากวันสิ้นรอบระยะเวลาบัญชีให้แก่สำนักงาน กสทช. พร้อมทั้งนำส่งเอกสารเพื่อประกอบการพิจารณา ดังต่อไปนี้(๑)แบบแสดงการจัดสรรรายได้(๒)งบการเงินประจำปีที่ผ่านการรับรองจากผู้สอบบัญชีรับอนุญาตตามกฎหมายโดยเปิดเผยข้อมูลรายได้ที่เกิดขึ้นจากการให้บริการโทรคมนาคมไว้ในหมายเหตุประกอบงบการเงินในกรณีที่ผู้รับใบอนุญาตไม่สามารถนำส่งงบการเงินประจำปีที่ผ่านการรับรองจากผู้สอบบัญชีรับอนุญาตตามกฎหมายได้ภายในหนึ่งร้อยห้าสิบวันนับจากวันสิ้นรอบระยะเวลาบัญชีให้ผู้รับใบอนุญาตนำส่งงบทดลองหรือเอกสารแสดงรายได้ที่ผู้มีอำนาจลงนามรับรองความถูกต้องแทนทั้งนี้ให้ผู้รับใบอนุญาตนำส่งงบการเงินประจำปีภายในสิบห้าวันนับถัดจากวันที่ผู้สอบบัญชีรับอนุญาตตามกฎหมายรับรองแล้ว(๓)หนังสือของผู้สอบบัญชีรับอนุญาตตามกฎหมายที่รับรองความถูกต้องของรายการค่าใช้จ่ายและจำนวนค่าใช้จ่ายที่สามารถนำมาหักลดหย่อนจากรายได้ตามข้อ๕ในกรณีที่ผู้รับใบอนุญาตนำส่งรายได้ที่จัดสรรโดยที่ไม่ได้นำส่งหนังสือของผู้สอบบัญชีรับอนุญาตตามกฎหมายดังกล่าวผู้รับใบอนุญาตจะไม่สามารถนำค่าใช้จ่ายดังกล่าวมาหักลดหย่อนได้สำนักงาน กสทช. อาจให้ผู้รับใบอนุญาตชี้แจงหรือนำส่งเอกสารหลักฐานหรือข้อมูลอื่นที่จำเป็นต่อการพิจารณาเพิ่มเติมภายในระยะเวลาที่กำหนดข้อ๕ ให้ผู้รับใบอนุญาตสามารถนำค่าใช้จ่ายดังต่อไปนี้ซึ่งจ่ายให้แก่ผู้รับใบอนุญาตรายอื่นผู้รับสัมปทาน หรือผู้ให้บริการโทรคมนาคมในต่างประเทศมาหักลดหย่อนจากรายได้(๑)ค่าใช้จ่ายในการซื้อหรือเช่าบริการโทรคมนาคมโดยมีตัวอย่างรายการค่าใช้จ่ายตามภาคผนวกแนบท้ายประกาศนี้(๒)ค่าใช้จ่ายในการเชื่อมต่อโครงข่ายโทรคมนาคม (Interconnection Charge)ค่าใช้จ่ายดังกล่าวเมื่อรวมกันแล้วให้นำมาหักลดหย่อนได้ไม่เกินร้อยละหกสิบของรายได้ข้อ๖ ให้ผู้รับใบอนุญาตได้รับการยกเว้นรายได้สุทธิเป็นจำนวนสี่สิบล้านบาทต่อปีข้อ๗ ให้ กสทช.พิจารณากำหนดให้ผู้รับใบอนุญาตสามารถนำค่าใช้จ่ายที่เกิดขึ้นจากภารกิจด้านโทรคมนาคมเพื่อประโยชน์สาธารณะมาหักลดหย่อนจากรายได้ที่ต้องจัดสรรตามข้อ ๔ตามหลักเกณฑ์และวิธีการที่กำหนดข้อ๘ ในกรณีที่ผู้รับใบอนุญาตไม่มีรายได้ต้องจัดสรรเพื่อนำไปใช้ดำเนินการสนับสนุนการจัดให้มีบริการโทรคมนาคมตามแผนให้ผู้รับใบอนุญาตยังคงมีหน้าที่ต้องนำส่งเอกสารตามข้อ ๔ ให้แก่สำนักงาน กสทช.ภายในวันครบกำหนดระยะเวลาดังกล่าวด้วยเช่นกันข้อ๙ ในกรณีที่ผู้รับใบอนุญาตไม่นำส่งรายได้ที่ต้องจัดสรรตามข้อ๔ ภายในวันครบกำหนดระยะเวลาดังกล่าวให้ผู้รับใบอนุญาตนำส่งรายได้และนำส่งเงินเพิ่มในอัตราร้อยละหนึ่งจุดห้าต่อเดือนของจำนวนเงินที่ต้องนำส่งนับตั้งแต่วันถัดจากวันครบกำหนดระยะเวลา จนกว่าจะนำส่งเงินจำนวนดังกล่าวครบถ้วนโดยเศษของเดือนให้นับเป็นหนึ่งเดือนข้อ๑๐ สำนักงาน กสทช.จะตรวจสอบการนำส่งรายได้ที่จัดสรรของผู้รับใบอนุญาตให้แล้วเสร็จภายในเก้าสิบวันนับถัดจากวันที่สำนักงาน กสทช. ได้รับเอกสารตามข้อ ๔ ครบถ้วนแล้วซึ่งหากพบว่าผู้รับใบอนุญาตนำส่งรายได้ไม่ถูกต้อง สำนักงาน กสทช.จะมีหนังสือแจ้งผลการตรวจสอบเพื่อให้ผู้รับใบอนุญาตทราบและดำเนินการดังนี้๑๐.๑กรณีที่ผู้รับใบอนุญาตนำส่งรายได้ไม่ครบถ้วนให้ผู้รับใบอนุญาตนำส่งรายได้ให้ครบถ้วนภายในสิบห้าวันนับถัดจากวันที่ได้รับหนังสือแจ้งจากสำนักงานกสทช. โดยหากครบกำหนดระยะเวลาดังกล่าวแล้วผู้รับใบอนุญาตยังไม่นำส่งรายได้ให้ครบถ้วนให้ผู้รับใบอนุญาตนำส่งรายได้และนำส่งเงินเพิ่มตามข้อ ๙๑๐.๒กรณีที่ผู้รับใบอนุญาตนำส่งรายได้ไว้เกินให้ผู้รับใบอนุญาตมารับคืนเงินที่นำส่งไว้เกินภายในกำหนดระยะเวลาที่แจ้งไว้หนังสือที่ได้รับจากสำนักงานกสทช. โดยหากครบกำหนดระยะเวลาดังกล่าวแล้วผู้รับใบอนุญาตยังไม่มารับคืนเงินที่นำส่งไว้เกินให้ถือว่าผู้รับใบอนุญาตไม่ประสงค์จะรับเงินจำนวนดังกล่าวคืนข้อ๑๑ ในกรณีผู้รับใบอนุญาตที่นำส่งรายได้ไม่ครบถ้วนตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม ลงวันที่ ๒๙ พฤษภาคม ๒๕๕๕และประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(ฉบับที่ ๒) ลงวันที่ ๒๕ ตุลาคม ๒๕๕๖ ให้ผู้รับใบอนุญาตยังคงมีหน้าที่ต้องนำส่งรายได้ตามประกาศดังกล่าวจนกว่าจะครบถ้วนข้อ ๑๒ ผู้รับใบอนุญาตยังคงมีหน้าที่ตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมลงวันที่ ๒๙ พฤษภาคม ๒๕๕๕ และประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(ฉบับที่ ๒) ลงวันที่ ๒๕ ตุลาคม ๒๕๕๖ ในการจัดสรรรายได้ตั้งแต่ วันที่ ๑ มกราคม๒๕๖๐ ถึงวันที่ ๒๙ พฤษภาคม ๒๕๖๐ ตามประกาศดังกล่าวประกาศณ วันที่ ๒๖ พฤษภาคม พ.ศ. ๒๕๖๐พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวกตัวอย่างรายการค่าใช้จ่ายในการซื้อหรือเช่าบริการโทรคมนาคมแนบท้ายประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการจัดเก็บรายได้เพื่อนาไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(ดูข้อมูลจากภาพกฎหมาย)ปุณิกา/ภวรรณตรี/จัดทำ๒มิถุนายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๔๔ ง/หน้า ๘/๓๐ พฤษภาคม ๒๕๖๐